CELEX: 32016R0472
Language: hr
Date: 2016-03-31 00:00:00
Title: Provedbena uredba Komisije (EU) 2016/472 оd 31. ožujka 2016. o izmjeni Uredbe (EU) br. 72/2010 u pogledu definicije pojma „inspektor Komisije” (Tekst značajan za EGP)

1.4.2016   
            
            
               HR
            
            
               Službeni list Europske unije
            
            
               L 85/28
            
         PROVEDBENA UREDBA KOMISIJE (EU) 2016/472
   оd 31. ožujka 2016.
   o izmjeni Uredbe (EU) br. 72/2010 u pogledu definicije pojma „inspektor Komisije”
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 (1), a posebno njezin članak 15.,
   budući da:
   
               (1)
            
            
               U Sporazumu o suradnji u Europskom gospodarskom prostoru (EGP) (2), a posebno njegovu Prilogu XIII., predviđeno je da države članice EGP-a koje su istodobno i članice Europskog udruženja slobodne trgovine (EFTA) primijene zajedničke osnovne standarde zaštite zračnog prometa te da Nadzorno tijelo EFTA-e provodi inspekcije u tim državama članicama. Kako bi se dodatno poboljšala usklađenost primjene zajedničkih osnovnih standarda, Komisija bi trebala imati mogućnost uključivanja kvalificiranih stručnjaka iz Nadzornog tijela EFTA-e i država članica EFTA-e u svoje inspekcijske timove za zaštitu zračnog prometa.
            
         
               (2)
            
            
               Tajništvo Europske konferencije civilnog zrakoplovstva (ECAC) koordinira audite zaštite zračnog prometa u državama članicama ECAC-a radi osiguravanja usklađenosti sa standardima zaštite zračnog prometa. Komisija bi trebala imati mogućnost uključivanja kvalificiranih stručnjaka iz Tajništva ECAC-a u svoje inspekcijske timove za zaštitu zračnog prometa, čime bi se pojačala razmjena najboljih praksi u području zaštite zračnog prometa između Tajništva i Komisije.
            
         
               (3)
            
            
               Mjere propisane ovom Uredbom u skladu su s mišljenjem Odbora iz članka 19. stavka 2. Uredbe (EZ) br. 300/2008,
            
         DONIJELA JE OVU UREDBU:
   Članak 1.
   Članak 2. stavak 3. Uredbe Komisije (EU) br. 72/2010 (3) zamjenjuje se sljedećim:
   
               „3.
            
            
               ‚inspektor Komisije’ znači osoba koju je Komisija odabrala za sudjelovanje u inspekcijama Komisije i koja je građanin Unije ili državljanin države članice Europskog udruženja slobodne trgovine (EFTA) te zaposlenik jednog od sljedećeg:
               
                           —
                        
                        
                           Komisije,
                        
                     
                           —
                        
                        
                           države članice Unije, kao nacionalni revizor,
                        
                     
                           —
                        
                        
                           države članice EFTA-e, kao osoba ovlaštena za praćenje usklađenosti na nacionalnoj razini u ime te države članice,
                        
                     
                           —
                        
                        
                           Nadzornog tijela EFTA-e,
                        
                     
                           —
                        
                        
                           Tajništva Europske konferencije civilnog zrakoplovstva (ECAC).”
                        
                     
         Članak 2.
   Ova Uredba stupa na snagu dvadesetog dana od dana objave u Službenom listu Europske Unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. ožujka 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 97, 9.4.2008., str. 72.
   
   
      (2)  SL L 1, 3.1.1994., str. 3.
   
   
      (3)  Uredba Komisije (EU) br. 72/2010 od 26. siječnja 2010. o utvrđivanju postupaka za provođenje inspekcija Komisije u području zaštite zračnog prometa (SL L 23, 27.1.2010., str. 1.).